Turistbuschauffør | UddannelsesGuiden
Forside / Uddannelser / Erhvervsuddannelser / Teknologi, byggeri og transport / Turistbuschauffør
Turistbuschauffører kører turistbus både i Danmark og til turistmål i udlandet. På skolen lærer du at køre bus og får viden om, hvordan du som chauffør gennemfører en turistbustur.
Turistbuschauffør, kørselsdisponent
Du skal være fyldt 21 år inden første skoleperiodes afslutning
I arbejdet som turistbuschauffør indgår også at betjene kunder på den rigtige måde. Desuden gør chaufføren rent og ordner mindre fejl på bussen.
Turistbuschauffører kan fx arbejde i vognmandsvirksomheder, der kører turistkørsel i ind- og udland.
Uddannelsen til turistbuschauffør giver en grundlæggende viden om at køre turistbus på en hensynsfuld og forsvarlig måde. Du tager de typer af kørekort som er nødvendige og får desuden viden om vedligeholdelse og eftersyn af køretøjer.
Du lærer også om gruppers adfærd og behov på turistbusrejser. Som chauffør skal du kunne yde en god kundeservice, fx hjælpe med information og bagage, ligesom du har ansvaret for passagerernes sikkerhed og skal sørge for ro og orden i bussen.
Endvidere får du viden om internationale forhold og fx at udfylde de papirer, der bruges i forbindelse med kørsel over landegrænserne. Andre færdigheder som fx at planlægge ruter, anvende by- og vejkort og håndtere bagage på forsvarlig måde er også en del af uddannelsen.
Du kan afslutte uddannelsen som henholdsvis turistbuschauffør (trin 1) eller kørselsdisponent (trin 2).
Turistbuschauffører kører turistbusser med og uden anhænger samt dobbeltdækkerbusser. Det kan være på sightseeingture i Danmark eller til turistmål i udlandet. Det kan også være befordring til og fra hoteller og lufthavne mv. Turistbuschaufføren kan også have opgaver for institutioner og foreninger samt befordre bevægelseshæmmede passagerer.
Kørselsdisponenter leder turistbusdriften. Du lærer bl.a. om love, bestemmelser, arbejdsmiljø og medarbejderudvikling.
Bemærk: For at få kørekort som turistbuschauffør skal man være fyldt 21 år.
Turistbuschauffør: 3 år (trin 1)
Kørselsdisponent: 4 år 6 mdr. (trin 1+2)
Uddannelsen består af et grundforløb, der tages på en erhvervsskole og varer 20 eller 40 uger samt et hovedforløb, der veksler mellem praktikperioder og skoleforløb.
Som kørselsdisponent skal du kunne sætte dig ind i love og regler inden for området. Du skal også kunne lede andre. Og være god til at tale med andre.
Bemærk at du skal være fyldt 21 år inden første skoleperiodes afslutning for at få kørekort som buschauffør.
Der blev i perioden august til og med december 2015 indgået 16 uddannelsesaftaler på specialet turistbuschauffør.
Du kan typisk finde arbejde i vognmandsfirmaer inden for turistfart. Der er også jobmuligheder inden for fragtvirksomhed, busselskaber samt post- og kurérvirksomhed.
Læs mere under Mulige job
Når du er færdig som turistbuschauffør (trin 2) har du flere muligheder for videreuddannelse. Du kan søge optagelse på følgende erhvervsakademiuddannelse:
Turistbuschauffør: niveau 4
Kørselsdisponent: niveau 4
Bekendtgørelse om erhvervsuddannelsen til turistbuschauffør. Nr. 451 af 15. april 2020.